Derek Princei teenistus
Sõda maa peal
I osa
Suur tänu teile.
Jumal teid õnnistagu.
Eile õhtul kui ma õigesti mäletan ja mu mälu hakkab liigselt täituma,
rääkisime vaimulikust sõjapidamisest.
Täna lähme edasi ja räägime vaimulikust sõjapidamisest maa peal.
Suures osas on need, kellega me vaimulikult sõdime, deemonid.
Kurjad vaimud.
Sellest teemast me räägime täna praktilises ja lihtsas võtmes.
Kuid ma usun, et on sobiv alustada ühe värske isikliku tunnistusega.
Eelmisel septembril ma elasin koos oma araablastest tütrega ehk
oma abielus oleva kasulapsega Ühendkuningriikides.
Läksin arstlikku kontrolli ja mind saadeti nn. konsultandi juurde.
See konsultant oli oma ala tipp.
Ja mind diagnoositi vähiga.
See oli väga tõsine diagnoos, mil- lele eelnesid põhjalikud uuringud.
Veel enam, öeldi, et see vähk on äärmiselt ohtlik ja võib levida
ka teistesse kehaosadesse.
Ma ei kartnud, vaid kuidagi tundsin, et Jumal kontrollib asja.
Ja ma elasin koos oma araablasest tütrega, kellel oli üks peresõber,
kes oli ametilt "curet" (ingl.k.)
Ma ei usu, et enamus teist teab, mida " curet" tähendab.
See on piiskopliku kiriku madalaima auastmega vaimulik.
Ja see peresõber helistas mulle üks päev ja ütles, et tema tahaks
minu eest palvetada. Ta küsis, kas luban. Ja loomulikult ma vastasin:
"Jah, tule palveta." Ta oli natuke tagasihoidlik, istudes elutoa teises
servas. Ütlesin talle: "Ma ei sea sulle tingimuseks, et peale su
palvet ma pean saama oma haigusest terveks.
Kuid tule ja palveta ikkagi!"
Ta tuli, istusin oma toolil, ta istus mu kõrval ja pani oma käe mulle
õlale ja hakkas palvetama.
Ja ma üten, et mul oli tunne, nagu oleks kaks kassi mu sees
omavahel võidelnud, niivõrd intensiivne oli võitlus mu sees.
Ma polnud kunagi midagi sellist varem kogenud. Tegin sel hetkel
pika, madala, sügava möirge. See polnud ainult hüüe, vaid möire.
Ja sel hetkel ma teadsin, et mind oli vabastatud vähi deemonist.
Nüüd, kuus kuud hiljem, pole mu kehas vähist jälgegi.
Nii et ma julgustan teid, tasub saada vabastatud deemonitest!
Ära häbene seda!
Ära karda!
Lihtsalt võta vastu see, mis Jumalal sinu jaoks on.
Tahan vaadata Jeesuse teenistust deemonitest vabanemise temaatikas.
Loeme Markuse 1:21
Jeesuse teenistuse alguse kohta.
Loeme Markuse 1:21
"Ja nad tulid Kapernauma. Jeesus läks kohe järgmisel hingamispäeval
sünagoogi ja hakkas õpetama. Ja nad olid vapustatud tema õpetusest,
sest ta ei õpetanud neid nõnda nagu kirjatundjad, vaid nagu see,
kellel on meelevald.
Ja nende sünagoogis oli inimene, kelles oli rüve vaim,"
kreeka keel ütleb "kelle sees oli rüve vaim."
Oletame, et see inimene oli käinud juudi sünagoogis juba aastaid.
"ja see kisendas:" ehk see kuri vaim kisendas, mitte see inimene:
"Mis on meil asja sinuga, Jeesus Naatsaretlane?
Kas sa oled tulnud meid hukkama? Ma tean, kes sa oled: Jumala Püha!"
On märkimisväärne fakt, et see deemon või kuri vaim
otsekohe teadis, kes Jeesus on.
Apostlid avastasid umbes 12 kuuga selle, mida deemon juba teadis.
Tegemist on inimestega, kellel on üleloomulikud teadmised.
Ja Jeesus sõitles teda:"Jää vait!", kreekak. Piibel:"Ole vaigistatud!"
Jeesus ei rääkinud inimesele! Vaid deemonile inimese sees!
On oluline, et seda mõistaksime. On hetk, mil me ei võitle inimeste,
vaid deemonitega inimestes, kas siis endis või teistes inimestes.
"Rüve vaim lahkus temast teda rapu- tades ja valju häälega kisendades."
Siin on kaks isikut-tema ehk deemon lahkus temast ehk inimesest.
Jeesus ei tegelenud selle inimese, vaid deemoniga selles inimeses!
Ja Ta ei häbenenud seda!
Sellised asjad toimusid erinevates kogudustes, ka nelipühi koguduses.
Teate, mis nelipühi koguduses sel- lisel puhul tehti? Nad lukustasid
vaimust vaevatud inimese keldrisse, saatsid diakoni ta eest hoolitsema.
Ma ei oleta siin midagi, vaid olen seda näinud tehtavat.
Tänu Jumalale, et me ei pea seda inimest saatma kogudusest välja,
vaid peame ajama deemoni välja! Ja laskma inimesel olla koguduses!
"Ja nad kõik olid jahmunud, nii et nad arutasid omavahel:
"Mis see siis on? Kas uus meelevallaga õpetus?
Tema vaid käsutab rüvedaid vaime, ja need kuulavad tema sõna!"
Ja kohe levis kuuldus temast kõikjale kogu Galilea ümbruskonda."
Ma rõhutan, et inimesed ei tundnud Jeesust kohe ära kui Messiat, vaid
inimesi hämmastas see, et Jeesusel oli meelevald kurjade vaimude üle.
Ja see muutis ta terves lähipiirkonnas tuntuks!
Salmist 32: "Aga õhtu jõudes, kui päike oli loojunud, toodi
Jeesuse juurde kõik haiged ja kurjast vaimust vaevatud;"
(ingl.: "deemonitest kontrollitud inimesed.") See tõlge on halb.
Samuti New International Version Piiblitrükk, mis on inglise keelt
moderniseerinud, nad on pöördunud tagasi vana
religioosse inglise keele poole, kasutades sõna "deemonitest kontrol-
litud või deemonite poolt omatud." Ütlen, miks ma selle vastu olen.
Sest sõna "posess" ehk omama või kontrollima vihjab omaniku rollile.
Kui oled deemoni oma või deemoni kontrolli all, kuulud deemonile!
Ma ei usu, et ükski uuestisündinud siiras kristlane kuulub deemonile,
või on deemoni kontrolli all!
Kuid sama kreekakeelset sõna võib tõlkida "demoniseeritud ".
Usun, et paljud uuestisündinud kristlased on demoniseeritud!
See tähendab, et nende iseloomus on alasid, mis pole Püha Vaimu
täieliku kontrolli all.
Vaid seal on üks deemon, kellega peab tegelema!
"toodi Jeesuse juurde kõik haiged ja kurjast vaimust vaevatud;"
Pange tähele, et nad ei tahtnud vabanemist, vaid tervenemist!
Kuid võttes vastu tervenemise, vajasid paljud neist ka vabanemist.
"Ja ta tervendas paljusid, kes põdesid mitmesuguseid haigusi,
ning ajas välja palju kurje vaime ega lubanud vaimudel rääkida,
sest need teadsid, kes ta on."
Kõik deemonid teadsid, kes Jeesus on!
"ning Ta ajas välja palju kurje vaime. "
Kui paljud teist on välja ajanud paljusid kurje vaime? Ma ei taha,
et keegi tõstaks käe, vaid tahan küsida, kui kaugel me Jeesuse
standardist oleme? Võibolla ütled:
"Aga nemad polnud kristlased!" Sul on õigus, nad olid juudid.
Põhimõtteliselt elasid juudid Moo- sese seaduse järgi, enamikes asjades
elasid juudid palju õiglasemalt kui enamik ameeriklasi tänapäeval.
Abielurikkumise karistuseks oli surmanuhtlus. Kui see karistus
kehtestada USAs täna, siis kaotaksime otsekohe vähemalt
neljandiku suurest rahvastikust! On's tõsi? Ma ju ei liialda?
Nii et ära ütle, et need inimesed ei teadnud, mis on õige. Paljud
ütlevad: "Muidugi on palju inimesi, kes peavad saama deemonitest
vabastatud, need inimesed on vanglas või hullumajas. See pole tõsi.
Deemonid võivad end mitmetes kogudustes väga mugavalt tunda.
Jätkame. Markuse 1:39 "Ja Jeesus käis läbi kogu Galilea,
jutlustades sealsetes sünagoogides ja ajades välja kurje vaime."
Ta tegi kahte asja: jutlustas ja ajas kurje vaime välja. Ta jutlustas
ja tegeles inimeste probleemidega. Kui Jumal tõi mind teenistusse,
siis 2-3 aastat järjest tegin täpselt sedasama mida Jeesus. Jutlustasin
ja ajasin välja kurje vaime, ega häbenenud seda, sest ma ei saa
Jeesust täiustada! Parim, mida teha saan, on teha sama palju, kui Tema
tegi. Tahan, et mõistaksid, et see on tavaline osa kristlase ja Jeesuse
teenistusest. Selles polnud midagi ekstreemset või fanaatilist.
See on lihstalt selle tegemine, mida Jeesus tegi samal viisil.
Vaatame ka Luuka evangeeliumi 13. peatükki.
Luuka 13:31-32
Tolsamal ajal tulid mõned variserid ja ütlesid Jeesusele:
"Lahku siit ja mine teele, sest Heroodes tahab sind tappa!"
Aga tema ütles neile: "Minge ja ütelge sellele rebasele:"
See tähendab Heroodesele. Jeesus ei ole siin väga viisakas.
"Vaata, ma kihutan kurje vaime välja ja teen terveks täna ja homme
ning kolmandal päeval jõuan ma kõigega lõpule."
St. ütles ta Heroodesele: "Kogu oma teenistuse aja teen kahte
asja: jutlustan, ajan kurje vaime välja ja tervendan inimesi!" Jeesus
alustas, jätkas samamoodi ja lõpetas sel viisil! See on Jeesuse maapealse
teenistuse muster. Minul pole ambitsiooni teha midagi Jeesusest
paremini. Kui saan korda saata kasvõi väikse osa sellest, mida Jeesus tegi,
siis olen sellega rahul. Jeesuse teenistuses on kurjade vaimude
välja ajamises midagi erilist.
Kui sa loed Vana Testamenti, siis sa võid leida, et kõik imed, mis
sündisid Vanas, sündisid ka Uues Testamendis.
Nad äratasid surnuid, tervendasid haigeid, toitsid rahvahulki.
Kuid mida Vanas Testamendis ei tehtud-ei aetud kurje vaime välja.
Sa ei leia sellekohast näidet kusagilt Vanast Testamendist.
Matteuse 12:28 ütles Jeesus:
"Aga kui mina Jumala Vaimu abil ajan kurje vaime välja,
küllap siis on Jumala riik jõudnud teie juurde."
Jeesuse tegevus ehk kurjade vaimude välja ajamine oli märgiks
selle kohta, et Jumala riik oli inimesteni jõudnud.
See oli ime, mida ei juhtunud VT ajal, nii palju kui sellest ajast
midagi teame. See oli Jumala riiki selgesti eristavaks tunnuseks.
Deemonite välja ajamine tähendab kahe kuningriigivahelist sõda.
Jumala ja Saatana kuningriigi. Jeesus demonstreeris Jumala
kuningriigi võitu Saatana üle, ajades välja kurje vaime.
Nüüd, loeme Jeesuse juhtnööre oma jüngritele. Matteuse 10:7-8
Tauststüsteemi uurida ei jõua. "Ja minnes kuulutage: Taevariik
on lähedal! Tehke terveks haigeid, äratage üles surnuid, tehke puhtaks
pidalitõbiseid, ajage välja kurje vaime! Muidu olete saanud, muidu
andke!" Jeesus ütles, et peame nelja asja tegema: parandama
haigeid, puhastama pidalitõbiseid, äratama surnuid, ajama kurje vaime
välja. See oli terviklik osa esimeste kristlaste teenistusest. Igal pool,
kus käisid, tegid nad neid asju.
Nüüd küsid: "Vend Prince, kas oled näinud surnuid tõusvat?" Jah!
Ida-Afrikas, kui olin õpetajaid koolitava asutuse direktoriks.
Kaks õpilastest surid ja nad äratati surnust üles. Nad mõlemad andsid
väga huvitava tunnistuse sellest, mis juhtus nende vaimuga.
Räägin seda, kuna osad inimesed ütlevad, surnuid ei äratata üles.
Vastus on, et äratatakse küll. Kõiki surnuid mitte, kuid surnud
äratatakse siis, kui see on Jumala plaan, et nad üles äratataks. Olgu.
Loeme juhtnöörid ühe korra veel.
"Ja minnes kuulutage: Taevariik on lähedal!"
Jutlustamisest üksi ei piisa!
Sa pead demonstreerima! Jeesus ütles:"Parandage haigeid,
puhastage pidalitõbiseid, äratage surnuid ja ajage kurje vaime välja."
Neli asja, milledest üks on kurjade vaimude välja ajamine.
Markuse 16:, lõpus andis Jeesus jüngritele viimased instruktsioonid
peale oma ülestõusmist.
Kõigile, kes pidid minema ja evangeeliumi kuulutama.
Markuse 16:15 "Ja Jeesus ütles neile: "Minge kõike maailma,
kuulutage evangeeliumi kogu loodule! Kes usub ja on ristitud, see
päästetakse, aga kes ei usu, mõistetakse hukka.
Kuid uskujaid saadavad sellised tunnustähed:
minu nimel ajavad nad välja kurje vaime, räägivad uusi keeli,"
Kui paljud on kuulnud võõrastes keeltes rääkimisest? Kõik siin.
See on väga populaarne teema.
Kuid kui paljud teist on kuulnud kurjade vaimude välja ajamisest?
Kui paljud on näinud seda praktiseeritavat? Tänu Jumalale,
olete küllaltki eriline kogudus! Kuid rõhutan, et esimene ime,
mida tehti, polnud võõrastes keeltes rääkimine vaid kurjade vaimude
välja ajamine. Meil on aga augud oma teoloogias ja prkatikas.
Teeme osasid asju ja teisi ei tee.
Kuid see, kuidas Jeesus neid asju tegi, oli õige.
Nüüd vaatame, kuidas jüngrid sellele järgnesid Jeesuse maapealse
teenistuse ajal. Luuka 10:17-20
Jeesus oli läkitanud 70-72 jüngrit temale teed valmistama.
"Aga need seitsekümmend [kaks] pöördusid rõõmuga tagasi ja ütlesid:
"Issand, ka kurjad vaimud alistuvad meile sinu nime mõjul!"
See oli see, mis neid kõige rohkem elevile ajas. See oli uus asi.
Tervenemine polnud uus, imeline varustamine polnud uus,
kuid omada Jeesuse nimes autoriteeti, see oli põnev.
"Vaata, ma olen andnud teile meelevalla kõndida madude ja
skorpionide peal ja vaenlase kogu väe peal ja miski
ei tee teile iial kahju."
Tahan lõppu eriti rõhutada, kuna hakkame siin hiljem tegutsema.
Miski ei saa teile ühelgi juhul kahju teha! Ärge olge ehmunud!
Deemonitel pole üldse võimu tõelise uskliku elus,
kes oma meelevalda mõistab.
Üks huvitavamaid näiteid sellest on Apostlite tegude peatükis 8.
Kui paljud teist teavad, et Uues Testamendis on vaid üks isik, keda
on nimetatud evangelistiks?
Kas teadsid seda? Kas sa tead, kes ta on?
Filippus.
Ta on ainuke isik UT:s, kes on määratud evangelistiks.
Ja ta teenistust on kirjeldatud Apt 8.
Seetõttu on Filippuse teenistus on evangelisti musterteenistus.
Loeme Apostlite teod 8:5
"Filippus tuli ühte Samaaria linna ja kuulutas rahvale Kristust."
Mul on hea meel, tal polnud sügavat teoloogiat. Ta kuulutas Kristust.
Evangelisti sõnum on väga lihtne.
Kui oli Samaarias, siis kuulutas Kristust, kui hiljem kohtus tee peal
eunuhhiga, siis kuulutas talle Jeesusest. See on evangelisti
sõnum - Kristus Jeesus. "Rahvahulk pani üksmeelselt tähele,
mida Filippus ütles, kuuldes teda ning nähes tunnustähti, mida tegi."
Filippusel polnud komiteed ega rahaliselt toetavat kogudust,
auditooriumi ega suurt koori.
Kõik need asjad on head, kuid need pole esmatähtsad.
Mis on esmatähtis?
Kuulutada evangeeliumit koos tunnustähtedega!
Selle tulemusel tekib alati rahvahulk.
Sa ei pea investeerima koori või suurde kõnesaali jne.
Mul on Ida-Aafrikas üks noor evangelistist sõber.
Ta ütles: "Vend Prince, Aafrikas pole raske rahvast kokku saada.
Jalutan külani ja küsin, kui mitu haiget inimest seal on. Nad toovad
mulle haiged, palvetan nende eest, nad saavad terveks ja saan oma
rahvahulga kokku! See on UT evangelism! Ma ei kritiseeri teisi
evangeliumi kuulutamise viise, kuid igasugu muud meetodid on kallimad.
Või mis?
"Filippus tuli ühte Samaaria linna ja kuulutas rahvale Kristust.
Rahvahulk pani üksmeelselt tähele, mida Filippus ütles,
kuuldes teda ning nähes tunnustähti, mida ta tegi."
Mis tõmbas rahvast ligi?
Ühe sõnaga- imed.
Imed pole valikulised või mingid lisaelemendid.
Imed on põhiline osa evangelisti teenistuses!
Ma rõhutan taas, et kogu Uues Testamendis on vaid üks inimene,
keda on evangelistiks nimetatud.
See on Filippus.
Kui tema pole musternäidiseks, siis meil polegi musternäidist.
Millised imed seal toimusid?
"Sest paljudest, kel olid rüvedad vaimud, läksid need välja,"
Kuid see on vale! Tegelikult olid need inimesed demoniseeritud.
Palju halvatuid ja jalutuid aga sai terveks. Ja suur rõõm oli selles
linnas." Nii et evangelisti teenistus on kuulutada Jeesust kui Messiat.
Kuulutus saab olema kinnitatud tunnustähtedega, mis parandavad
haiged ja ajavad välja deemonid ja te saate oma rahvahulga!
See ei kuku iialgi läbi. Te võite kogeda ka vastuseisu.
Kuid see on osa tervikust. Ma tahan, et te mõistaksite, et
apostlid ei olnud üliväärika olemise ja käitumisega oma koosolekutel.
Mina kasvasin üles anglikaani kirikus.
Mul pole anglikaani kiriku vastu midagi. Kuid enamus meist hiilis
kirikusse. Me istusime vaikselt, keegi ei tõstnud oma häält.
Keegi ei teinud midagi ebatavalist, vaid kõik oli
hästi malbe ja vaoshoitud.
Ja kõik inimesed, kes kirikusse sisesnesid
oma ilusates pühapäevariietes. Nad ütlesid ilusaid sõnu.
Anglikaani palveraamatus on ühed kõige ilusamad vaimulikud sõnad!
Kuid vaadates poisina nende välimust ja seda, kuidas nad
kirikust väljusid, küsisin endalt: kas nad ikka uskusid neid sõnu?
Ma ei suutnud sellele küsimusele vastata.
Mäletan, et mõtlesin endamisi: kui see väärikas daam, kes mu
ees seisis, kukutaks oma salvräti maha ja mina talle selle ulataksin,
oleks ta rohkem elevil sellest, et ma ta räti tagastaksin, kui
nendest sõnadest, mida ta just kirikus ette luges.
Tahan lihstalt rõhutada, et on väärikus ja siis on väärikus.
On religioosne väärikus, mis on tihti deemonitele katteks.
Ma olin ühe väga kuulsa evangelisti koosolekul, kui ma ütleksin nime,
siis kõik teaksid seda.
Ta oli mõnda aega ja teatud maani ka mulle sõbraks.
Kuid ühel tema teenistusel demonsteeris üks mustanahaline
naine tugevat deemonlikku käitumist.
Ja tead, mis nad tegid?
Kaks meest tuli, nad võtsid selle naise ja kandsid ta saalist välja.
Ja rohkem midagi nad ei teinudki. See on tragöödia. Tal oli väga vaja
evangelisti teenistusest tulevat abi.
Kuid evangelist muretses, et see kahjustab tema mainet.
Inimesed ei oleks võibolla enam ta teenistustele tulnud. Usun, et ta
eksis. Arvan, et rohkem inimesi oleks tulnud teenistusele. Austan
teda ja ta on Jumala juures nüüd. Kuid minu mällu jäi see äärmises
ahastuses olev naine, kes hüüdis abi järele. Ta ei suutnud end
valitseda ja ta lihstalt hüljati.
Kui ma ajasin välja kurja vaimu ühes naises, ühes kirikus,
siis üks naine tuli minu juurde ja ütles: "Vend Prince, kas sa
tead, mida meil tavaliselt enamikes kirikutes
selliste inimestega tehakse? Üks diakonitest viib selle inimese
alla keldrisse ja pastor ütleb: "See naine vajab abi."
See pole piibellik lahendus! Ta vajab abi. Kuid mitte keldris!
Nüüd ma annan teile ühe lühikese kirjelduse sellest,
millised deemonid on, nii, nagu mina seda mõistan.
Minu arusaamine on piiratud, kuid annan oma parima.
Minu meelest on parim öelda, et deemonid on isikud ilma kehadeta.
Deemonitel on reaalne isiksus.
Neil on eristuv personaalsus, üks deemon ei ole täpselt nagu teine.
Kogesin midagi elavat, kui tegelesin mehega, kelle naine
tuli minu juurde ja ütles: "Mu mees vajab tervenemist!" Tegin vea,
palvetasin mehe eest selle põhjal, mida ta naine palus. Seda viga pole
ma enam kunag teinud! Kui ta vajab vabanemist, siis
las tuleb ja palub seda ise!
Kui hakkasin selle mehe pärast paluma, siis ta muutus vägivaldseks.
Ta naine ütles mulle: "Vend Prince, kodus loobib ta mind tooliga!"
Ütlesin talle:"Miks sa mulle seda varem ei öeldnud?
Igatahes, deemonid selles mehes hakkasid minuga rääkima, üks
neist ütles: "Olen ebapuhas!" Mõtlesin, et ma ei taha
seda naist kuidagi häbistada, on olemas palju ebapuhtaid asju,
mis võisid olla siin taga peidus.
Kuid ütlesin:"Sina ebapuhaste mõtete vaim, tule temast välja!"
Ja see deemon ütles: "See pole mu nimi!"
Ütleisn:"Tule ikkagi välja!" Deemon ütles uuesti:
"See pole mu nimi!" Me ei saa lihtsalt aru, milline
isiksus üks deemon on. Deemon tahtis, et ma
kutsuks teda nimepidi! Lõpuks ta tuli sellest mehest
välja, kuid viimane asi, mida ta ütles: "See pole minu nimi!"
Üritan teile selgeks teha, et meil on tegemist reaalsete olevustega,
kellel on väga iseloomulikud tunnused.
Ma olen seda juba öelnud ja ülen ühe korra veel.
Kaks asja: esiteks, õige sõna pole siin Saatan, mis tuleb
kreekakeelsest vastest Diabolos ja tähendab laimajat.
See nimi tähistab Kuradit ennast.
Meie aga räägime deemonitest ehk kreekapäraselt demonion,
need pole kuradid, vaid teist liiki olendid.
Kust nad on tulnud, sellele küsimusele pole ühest vastust.
Mu mõtteis keerleb selline teooria, et deemonid on inimeelse rassi
keha kaotanud olendid, kes kogesid Jumala kohtumõistmist ja
kes elasid kusagil 1 Moosese raamatu 1:1 ja 1:2 vahel.
Mul on hea meel avastada, et pastor arvab enamvähem sama.
Kas sain õieti aru? Hästi.
Võime eksida, kuid see on parim, mida arvata oskan.
Kõige iseloomulikumaks deemonit iseloomustavaks jooneks on see,
et nad meeleheitlikult otsivad endale keha.
Tõlkis Lemme-Getter Bogatkin